Op 8 en 9 November is Petro Taute se jaarlikse "60 minute om die wêreld" kabaret weer te sien. Dit is ten bate van Diepkloof kleuterskool, Sonskyn vallei Nasorg, Hartenbos Kleuterskool en Kinderwelsyn Grootbrakrivier. Dit is die 6de jaar wat hierdie gewilde vertoning plaasvind wat bestaan uit sang, dans en humor – 'n heerlike manier om 'n aandjie saam met vriende deur te bring.
Kaartjies @ R100 is beskikbaar vanaf middel Oktober (geen kaartjies word by die deure verkoop). Die deure open om 17:30 vir 19:30 en 'n à la carte spyskaart en kontantkroeg sal beskikbaar wees.